MXI Corp.

MXI Corp. er et amerikansk nettverksselskap etablert i 2005 som selger sjokolade under merkenavnet Xocai. Selskapet er grunnlagt av ekteparet Martin og Jeanette Brooks og deres sønn Andrew Brooks.

Produktlinje
Selskapets produktlinje består av sjokolade og sjokoladedrikk og dette markedsføres som sunne og helsefremmende produkter.Sometimes, life is like a box of cacao products The Washington Post Hovedingrediensene er kakao, blåbær og açaibær, og de positive effektene skal stamme fra antioksidanter. Selskapet oppgir at deres sjokolade produseres annerledes enn konvensjonelt produsert sjokolade og at den derfor er sunnere.Woman Claims Chocolate Was Like LSD  Courthouse News Service

Produktene selges ved hjelp av nettverksmarkedsføring, også kalt multi-level marketing (MLM). I mange av distributørenes markedsføring oppgis det at Xocai-sjokoladen skal ha positive effekter på blant annet  hjerte- og karsykdommer, aldring, diabetes, infeksjoner og fedme. MXI er derimot klare på at sjokoladen ikke er å betrakte som et legemiddel, og at den ikke skal ses på som erstatning for sunne matvarer som frukt og grønnsaker.

Selskapet oppga å omsette for 350 millioner dollar i 2011.

Markedsføring
Siden en så stor del av markedsføringen er rettet mot å verve nye distributører, og man forplikter seg til månedlige varekjøp som konsulent, har MXI heller ikke vært fritatt for den kritikken MLM-bransjen generelt opplever.Hevder hun selger vidundersjokolade Sandefjords blad Forbrukerkontoret har også advart mot konseptet og mener det kan ligne et pyramidespill.Bitter erfaring fra søt sjokolade Tønsbergs Blad

I Norge var de fleste salgsrepresentantene tilknyttet salgsorganisasjonen Sjokoservice Norge som på det meste hadde over  medlemmer. Etter at norske bloggere hadde skrevet kritisk om selskapets markedsføring, ble det i 2012 fra selskapets norske nettverk fremstilt trusler om søksmål for injurierende påstander.Fikk trusler etter kritisk artikkel om «helsesjokolade» NRK, 26. juni 2012Bloggere ble truet med millionsøksmål etter å ha blogget om helsesjokolade Dagbladet Den påfølgende medieoppmerksomheten medførte at selskapets på kort tid mistet nesten alle sine medlemmer i Norge.Selger Mirakelgodteri, Kapital 18/2013

I 2017 ble selskapet Chico Choko EU LTD slått konkurs av kemneren i Fredrikstad grunnet ubetalt skatt på tilsammen en halv million norske kroner. Selskapet var registrert på Terje Babsvik som var sentral i utbredelsen av konseptet i Norge.Helsesjokolade-firma konkurs, Fredriksstad Blad, 11. april 2017

 Produktpåstander 
Påstander om at sjokoladen er sukkerfri og dermed anbefalt for diabetikere blitt kritisert: Markedsføring av Xocai som «diabetiker-vennlig» kan være farlig for personer med diabetes som blir fristet til å spise mer enn de burde, sa professor Lesley Campbell, leder for diabetesavdelingen ved Sydneys St Vincent Hospital til Sydney Morning Herald i 2008.Health claims dangerous for diabetics The Sydney Morning Herald, 4.august 2008

I 1990 avdekket det amerikanske mattilsynet at kjeks markedsført av Brooks inneholdt fem ganger så mye fett som oppgitt.Sixteen years on a Brooks roller-coaster Sydney Morning Herald, 2.august 2008 Ifølge det australske mattilsynet har de drevet ulovlig markedsføring ved å påstå at Xocai «støtter immunsystemet».Xocai material breaches code Sydney Morning Herald, 4.august 2008

Steinar Madsen i Legemiddelverket har uttalt at det er «klinkende klart» er «ulovlige medisinske påstander» at sjokoladen kan styrke immunforsvaret, bedre hukommelsen, hjelpe mot depresjon og være bra for diabetikere.Dagbladet: 'Hanne Kristin Rohde brukes i sjokoladereklame på nett' 27.juni 2012 (lest på nett 27.juni 2012)

Eier av selskapet
Martin Brooks er tidligere domfelt for bedrageri og ulovlige pengetransaksjoner. Fire av familiens tidligere selskaper har vært innblandet i konkurser og søksmål. På det meste var søksmålene mot familien oppe i 36 millioner dollar.Sweet schemes: the great chocolate rip-off The Sydney Morning Herald, 2.august 2008 Familiens advokater har stadfestet at kreditorene etter tidligere konkurser ikke kan gjøre krav på verdier i MXI Corp.MXI Corp.  Alan R. Smith

 Referanser 

 Eksterne lenker 


Kategori:Sjokolade
Kategori:Nettverksselskaper
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 2005